Legal Document

Category: 314

Text:
18. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 78 της 14/14 Μαΐου 1977 (ΦΕΚ Α΄ 131) Περί ωραρίου ημερησίας λειτουργίας των καταστημάτων. Λαβόν υπ’ όψιν: 1.Τας διατάξεις του άρθρ. 1 του υπ’ αριθ. 307/ 1974 Ν.Δ/τος «περί συμπληρώσεως του άρθρ. 4 του Ν.Δ. 1037/1971 «περί χρονικών ορίων λειτουργίας καταστημάτων και εργασίας του προσωπικού αυτών». 2.Τας διατάξεις του Νόμ. 549/77 «περί τροποποιήσεως και συμπληρώσεως διατάξεών τινων της εργατικής νομοθεσίας και ρυθμίσεως συναφών θεμάτων», ως και τας κατ’ εξουσιοδότησιν τούτου εκδοθείσας αποφάσεις του Υπουργού Εργασίας δι’ ων ερρυθμίσθη προσωρινώς το ωράριον λειτουργίας των καταστημάτων δια το από 28 Φεβρ. 1977 μέχρι 15 Μαΐου 1977 χρονικόν διάστημα. 3.Την υπ’ αριθ. 19814/1047/6.5.77 εισήγησιν του Υπουργού Εργασίας. 4.Το ότι η ισχύς της υπ’ αριθ. 95/1974 ΠΥΣ δια της οποίας ωρίσθησαν εις τρεις εβδομαδιαίως αι ημέραι συνεχούς λειτουργίας των καταστημάτων, παρετάθη δια των υπ’ αριθ. 194/1974, 245/1974, 15/1975, 97/1975, 155/77, 60/1976 και 114/1976 ομοίων και μετά την εκπνοήν της δυνάμει του Νόμ. 549/77 παρεμβληθείσης προσωρινής ρυθμίσεως του ως άνω ωραρίου, λήγει την 31 Μαΐου 1977, αποφασίζει: Επαναφέρει εν ισχύϊ από της 16 Μαΐου ε.ε. την υπ’ αριθ. 95/30.5.74 Π.Υ.Σ. και παρατείνει την ισχύν αυτής μέχρι 30 Σεπτ. 1977. Η παρούσα δημοσιευθήτω δια της Εφημερίδος της Κυβερνήσεως. Η ισχύς της υπ’ αριθ. 95/1974 Π.Υ.Σ. παρετάθη περαιτέρω μέχρι της 15 Μαΐου 1979 δια της Π.Υ.Σ. 46 της 2/6 Μαΐου 1978 (ΦΕΚ Α΄ 68).